Falánga ya Kongó (lifalansé: Franc Congolais) ezalí mbɔ́ngɔ ya Kongó-Kinsásá bandá o 1997. Falánga ya Kongó mókó ezalí 100 centimes. Ezalakí mbóngo ya Ekolo ya Bonsomi ya Kɔ́ngɔ, Kongó ya Beljika mpé Kongó-Kinsásá bandá 27 yúli o 1887 téé o 1967.

Kwánga ikokí kobómbama mpɔ̂ na ntángo elaí téé mikɔlɔ ntúkú íbalé nsima ya bolámbi. Kwánga ezalí malámu mpɔ̂ na bato baye bazalí kokɛndɛ mibémbo.

Na mobu ya 1944, Atombokela makasi ba belezi yé na ba ndimi nayé na Lutumbu-Masisi. Esukaka na lipanzi ya ligomba nayé mpé na bokangémi nayé.

Yangó wâná, na mosála mwa politíki, moto akoluka malámu mpɔ̂ ya yê mɔ̌kɔ́ mpenzá tɛ́, mpɔ̂ ya libóta lya yě tɛ́, akoluka sé bolámu bwa batu bánsɔ ba lisangá.

Pierre Kanku Kasongo abotamaka na Kipushi o mokolo ya 27 sanza ya minéi mobu 1937. Ayébanaki pona misani na yé na La vie est belle. Asanaki ""vuandu"" mobali ya Mamu mpé ya Kabibi.

Monsisá, mokangá tǒ mobímbí mwa nzeté mozalí etení yangó ezalí o nsé ya mokili. Minsisá mya nzeté isúsu mikokí kolíama, ndakisa manyɔ́kɔ (o nsima ya kobókisa tǒ kopɔlisa yangó) tǒ karɔ́tɛ.

Na bondimi bwa sika, Maria akobima lisúsu ntángo Yésu akokɛndɛ limpáti linɛnɛ lya libála epái wápi akobóngola mái na víno, mpé lisúsu mbala eye Maria azaláká komoluka ntángo yě azalaka kotéya, mpé ya nsúka ntángo Yésu abákamáká o ekulúzu. Mwǎna wa yě Yésu akotíka yě o mabɔ́kɔ ma moyékoli óyo yě alingaka míngi na nkómbó ya Yoane.

Monzɔ́tɔ mwa mɔ̌tɔ́ tǒ mwésé mozalí loléngé la monzɔ́tɔ. Etandó mpé káti ya mwangó ezalí ya mɔ̌tɔ́ makási. Ndakisa : Mói mozalí monzɔ́tɔ mwa mɔ̌tɔ́.

Tigre (liperse: Tigr) ezalí ebale enɛ́nɛ ya Azía. Mái ya mbóka míngi ekɛndaka komíbwaka kúná : ya Turki, Sirie mpé Irak. Tigre emíbwaká na Ufrate o lombú Perse.

Depression ǒ sima ya bokási ezalí bokono ya likanisi lia somo ye ekoki kozala na sima ya bokasi, ye e pesi moto pota ya monene to bokaneli. Bobunisi ya makasi, likama ya mokili to ya moto, to etumba, ekoki kopesa moto PTSD.

Eboló ezalí eténi ya libosó ya likólo ya elongi na moto. Mbala isúsu babêngí ebɛbɛlɛ eboló. Ezalí eténi ya lomposo ezalí na nkíkí íbalé o nsé mpé nsúki o likólo. Nsima ya yangó ezalí mokúwa mɔ̌kɔ́ ya makási ya ebɛbɛlɛ.

Politíki tǒ lotómo la boyángeli, ezalí bwányá ya koyángela makambo ma ekólo lokóla mibéko mizalí kotínda ; ya kobɔngisa bomɔi bwa bato, bizalela bya bangó ; ya kotámbwisa misála mya ekólo, mpé ya koyókana na bikólo bisúsu ; ezalí sɔ̂lɔ́ ndimbola ya politíki.

Sinusite, eyebani mpe lisusu bo infection ya sinusite to rhinosalpingite, eza inflammation ya ba sinus oyo ekomeka bilembo ya bokono. Bilembo biye biyebani mingi eza miyoyo monene, zolo kozibama, mpe mpasi na elongi. Bilembo misusu bikoki kozala fièvre, moto mpasi, zolo koyoka solo malamu te, mpasi ya kingo, mpe kokosola. Kosukosu ekomaka makasi mpeza na butu. Mikakatano ya makasi ezalak mpeza mingi te. Etatolami bo rhinosinusite ya makasi (ARS) soki eumeli na se ya poso minei, mpe bo rhinosinusite ya kozongoka mbala na mbala (CRS) soki eumeli koleka poso zomi na mibale.